DANSK

APPLE INC.
LICENSAFTALE FOR iPOD-SOFTWARE
Licens til en bruger

DENNE LICENSAFTALE FOR SOFTWARE (I DET FØLGENDE KALDET "LICENS") BØR LÆSES GRUNDIGT IGENNEM FØR IBRUGTAGNING AF iPOD ELLER OVERFØRSEL AF DEN SOFTWAREOPDATERING, DER FØLGER MED DENNE LICENSAFTALE. VED AT BRUGE iPOD ELLER HENTE DEN SOFTWAREOPDATERING, DER FØLGER MED DENNE LICENSAFTALE, ERKLÆRER LICENSTAGER SIG INDFORSTÅET MED AT VÆRE UNDERLAGT BETINGELSERNE I NÆRVÆRENDE LICENS. HVIS LICENSTAGER IKKE ØNSKER AT VÆRE BUNDET AF NÆRVÆRENDE LICENS OG IKKE HAR BRUGT iPOD, KAN LICENSTAGER RETURNERE iPOD TIL KØBSSTEDET INDEN FOR RETURPERIODEN OG FÅ KØBSPRISEN REFUNDERET I OVERENSSTEMMELSE MED APPLES RETURPOLITIK, SOM FINDES PÅ http://www.apple.com/legal/sales_policies/.

1. 	Generelt    Apple Inc. ("Apple") giver hermed licenstager licens til at bruge software (inklusive Boot ROM-kode og anden integreret software), grænseflader, indhold, skrifter, dokumentation og evt. data, som følger med iPod og kan opdateres eller erstattes vha. softwareopdateringer eller software til systemgendannelse fra Apple, uanset om de forefindes som ROM (Read Only Memory) eller på andet medie (under et kaldet "iPod-software") i henhold til betingelserne i denne licensaftale. Apple og dets licensgivere bevarer ejendomsretten til selve iPod-softwaren og forbeholder sig alle de rettigheder, som ikke udtrykkeligt er givet til licenstager. 

Apple vil efter eget valg evt. frigive fremtidige opdateringer til iPod-softwaren. Evt. opdateringer inkluderer ikke nødvendigvis alle de eksisterende softwarefunktioner eller nye funktioner, som Apple frigiver til nyere iPod-modeller. 

2. 	Tilladt brug og begrænsninger  
(a) Licenstager har ret til at anvende iPod-software på én iPod. iPod-softwaren må kun findes på en iPod ad gangen, og iPod-softwaren må ikke gøres tilgængelig via et netværk, hvor den kan bruges af flere enheder eller computere samtidig. Denne licensaftale giver ikke licenstager ret til at bruge Apples grænseflader og andre immaterielle emner tilhørende Apple til design, udvikling, produktion, licensering eller distribution af tjenester og tilbehør til iPod fra tredjeparter. Nogle af disse rettigheder kan indhentes i henhold til en separat licens fra Apple. Der findes flere oplysninger på http://developer.apple.com/programs/mfi/.

(b) For så vidt angår opdateringer til iPod-software og systemgendannelsessoftware, som Apple evt. gør tilgængelige til overførsel (“iPod-softwareopdateringer”), erklærer licenstager sig indforstået med, at nogle iPod-softwareopdateringer eller dele heraf kan være beregnet til bestemte modeller eller generationer af iPod og evt. ikke er tilgængelige til alle iPod-modeller. I henhold til betingelserne i denne licens har licenstager en begrænset og ikke eksklusiv licens til at hente de iPod-softwareopdateringer, som Apple evt. gør tilgængelige, til sin iPod-model for at opdatere eller gendanne software på alle iPod-enheder, som licenstager ejer eller kontrollerer. Licensen tillader ikke, at licenstager opdaterer eller gendanner software på nogen iPod-enheder, som licenstager ikke kontrollerer eller ejer, og iPod-softwareopdateringer må ikke distribueres eller gøres tilgængelige via et netværk, hvor de kan bruges af flere enheder eller computere samtidig. Licenstager må fremstille en kopi af iPod-softwareopdateringer, der opbevares som en sikkerhedskopi i maskinlæsbar form på licenstagers computer, under forudsætning af at sikkerhedskopien indeholder de samme oplysninger om ophavsret og andre rettigheder som originalen.

(c) Licenstager må ikke forsøge at udskille kildekoden til eller kopiere, dekompilere, konstruktionsmæssigt forandre, adskille, afkryptere, ændre eller bruge iPod-software, iPod-softwareopdateringer eller nogen del heraf som grundlag for andre produkter, medmindre lovgivningen fastsætter andet. Eventuelle forsøg herpå vil være en krænkelse af Apples og dets partneres rettigheder til iPod-software og iPod-softwareopdateringer. Ved lagring af indhold på iPod fremstilles en digital kopi. I nogle lande er det ulovligt at fremstille digitale kopier uden tilladelse fra indehaveren af rettighederne. iPod-software og iPod-softwareopdateringer må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til – eller fået tilladelse til – at kopiere. iPOD-SOFTWARE OG iPOD-SOFTWAREOPDATERINGER ER IKKE BEREGNET TIL BRUG I FORBINDELSE MED DRIFTEN AF ATOMREAKTORER, NAVIGATIONSSYTEMER TIL LUFTFART, KOMMUNIKATIONSSYSTEMER, SYSTEMER TIL STYRING AF LUFTTRAFIKKEN, RESPIRATORER ELLER ANDET UDSTYR, HVOR FEJL I iPOD-SOFTWARE OG iPOD-SOFTWAREOPDATERINGER VIL KUNNE MEDFØRE DØDSFALD, PERSONSKADE, OMFATTENDE FYSISKE ØDELÆGGELSER ELLER MILJØSKADER.

(d) Ved lagring af indhold på iPod fremstilles en digital kopi. I nogle lande er det ulovligt at fremstille digitale kopier uden tilladelse fra indehaveren af rettighederne. iPod-software og iPod-softwareopdateringer må bruges til kopiering af materiale, som ikke er beskyttet af ophavsret; materiale, som licenstager ejer rettighederne til; og materiale, som licenstager har ret til - eller fået tilladelse til - at kopiere.

(e) Licenstager erklærer sig indforstået med at bruge iPod-software og -tjenester (som defineret nedenfor i paragraf 5) i overensstemmelse med gældende lov, inkl. lokale love i det land eller område, hvor licenstager er bosiddende, eller hvor licenstager henter eller bruger iPod-software og -opdateringer. 

3. 	Overdragelse  
(a) Licenstager må ikke udleje, lease, udlåne, distribuere eller give andre rettigheder til brug af iPod-software. Licenstager må dog én gang overdrage alle licensrettigheder til iPod-software til trediepart i forbindelse med overdragelse af iPod under følgende forudsætninger: (i) Overdragelsen skal omfatte iPod og al iPod-software, herunder alle enkelte komponenter, de originale medier, trykt dokumentation samt denne licens. (ii) Licenstageren må ikke beholde nogen kopier af iPod-software eller dele heraf, herunder kopier på computere eller andre lagringsenheder. (iii) Den part, som modtager iPod-software, skal læse og acceptere vilkår og betingelser i nærværende licens.

(b) En iPod-softwareopdatering må ikke udlejes, leases, udlånes eller overdrages til andre. Licenstager har dog ret til at foretage en permanent overdragelse af alle licensrettigheder til iPod-softwareopdatering til en anden person i forbindelse med overdragelse af den computer eller iPod, hvorpå den er installeret, under forudsætning af at: (a) Overdragelsen inkluderer computeren eller iPod og hele iPod-softwareopdateringen, inklusive alle komponenter, originale medier, alle trykte materialer og denne licensaftale; (b) licenstager ikke beholder nogen hele eller delvise kopier af iPod-softwareopdatering, inklusive kopier lagret på en computer eller en anden lagringsenhed; og (c) den person, som modtager iPod-softwareopdatering, læser og erklærer sig indforstået med betingelserne i denne licensaftale.

4. 	Ophør    Denne licensaftale er gældende, indtil den opsiges. Licenstagers rettigheder i henhold til denne licensaftale ophører uden varsel, hvis licenstager ikke overholder betingelserne i aftalen. Når aftalen ophører, skal licenstager holde op med at bruge iPod-software og iPod-softwareopdateringer. Paragrafferne 5, 6 og 9 i denne licens gælder, selvom denne licens opsiges.

5. 	Ingen reklamationsret 
(a) Hvis licenstager er en kunde, som er privat forbruger (dvs. en person, som ikke bruger iPod -software i forbindelse med sit fag, sin virksomhed eller sin profession), har licenstager evt. andre rettigheder i sit hjemland, så følgende begrænsninger ikke gælder, og hvis disse begrænsninger ikke er tilladt, gælder de ikke. Licenstager kan få flere oplysninger om sine rettigheder hos en forbrugerorganisation.

(b) LICENSTAGER ERKLÆRER SIG INDFORSTÅET MED, AT DET HELT ER DENNES EGEN BESLUTNING OG PÅ DENNES RISIKO AT ANVENDE DEN AF NÆRVÆRENDE LICENSAFTALE OMFATTEDE iPOD-SOFTWARE OG iPOD-SOFTWAREOPDATERINGER. INSTALLERING AF DENNE SOFTWARE KAN HAVE BETYDNING FOR BRUGEN AF SOFTWARE FRA TREDJEPARTER. FOR SÅ VIDT SOM LOVEN TILLADER DET, LEVERES iPOD-SOFTWARE OG iPOD-SOFTWAREOPDATERINGER, SOM "DE ER OG FOREFINDES", MED EVT. MANGLER OG UDEN GARANTI AF NOGEN ART, OG APPLE OG APPLES LICENSGIVERE (I PKT. 5 OG 6 UNDER ÉT KALDET "APPLE") FRASKRIVER SIG HERMED ENHVER UDTRYKKELIG, UNDERFORSTÅET ELLER LOVBESTEMT GARANTI I FORBINDELSE MED iPOD-SOFTWARE OG iPOD-SOFTWAREOPDATERINGER, INKLUSIVE – MEN IKKE BEGRÆNSET TIL – ENHVER GARANTI FOR GODT KØBMANDSKAB, TILFREDSSTILLENDE KVALITET, EGNETHED TIL BESTEMTE FORMÅL, NØJAGTIGHED OG UFORSTYRRET BESIDDELSE ELLER ENHVER GARANTI FOR, AT TREDJEPARTERS RETTIGHEDER IKKE KRÆNKES. DERUDOVER PÅTAGER APPLE SIG INTET ERSTATNINGSANSVAR FOR BRUGEN ELLER RESULTATET AF BRUGEN AF iPOD-SOFTWARE OG iPOD-SOFTWAREOPDATERINGER MED HENSYN TIL DERES KORREKTHED, PRÆCISE UDFORMNING, DRIFTSIKKERHED ELLER ANDET. INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE iPOD-SOFTWARE ELLER iPOD-SOFTWAREOPDATERINGER VISE SIG AT VÆRE DEFEKT, PÅHVILER DET LICENSTAGER (MEN DERIMOD IKKE APPLE ELLER EN REPRÆSENTANT FOR APPLE) AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER REPRODUKTION AF DATA ELLER PROGRAMMER. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR.

(c) INGEN MUNDTLIGE ELLER SKRIFTLIGE OPLYSNINGER ELLER RÅD FRA APPLE ELLER EN PERSON ELLER ET SELSKAB AUTORISERET AF APPLE KAN I NOGET TILFÆLDE TRÆDE I STEDET FOR BETINGELSERNE I DENNE LICENS. SKULLE iPOD-SOFTWARE ELLER iPOD-SOFTWAREOPDATERINGER VISE SIG AT VÆRE DEFEKT, PÅHVILER DET LICENSTAGER (MEN DERIMOD IKKE APPLE ELLER EN REPRÆSENTANT FOR APPLE) AT INDESTÅ FOR ALLE OMKOSTNINGER I FORBINDELSE MED SERVICERING, REPARATION ELLER REPRODUKTION AF DATA ELLER PROGRAMMER. OVENNÆVNTE BEGRÆNSEDE REKLAMATIONSRET GÆLDER ALENE I DEN UDSTRÆKNING, UFRAVIGELIGE LOVBESTEMMELSER IKKE ER TIL HINDER HERFOR.

6. 	Begrænsning af ansvar    APPLE ER UNDER INGEN OMSTÆNDIGHEDER, HELLER IKKE I TILFÆLDE AF UAGTSOMHED, ERSTATNINGSPLIGTIG FOR TILFÆLDIGE ELLER SPECIELLE SKADER, FØLGESKADER (HERUNDER DRIFTSTAB), TAB AF DATA ELLER INDIREKTE SKADER, DER MÅTTE OPSTÅ SOM RESULTATET AF BRUG/IKKE BRUG AF iPOD-SOFTWARE OG iPOD-SOFTWAREOPDATERINGER, UANSET OM APPLE ELLER EN REPRÆSENTANT FOR APPLE ER BLEVET ADVISERET OM MULIGHEDEN FOR SÅDANNE SKADER. BEGRÆNSNINGEN I ANSVAR FOR PERSONSKADER OG FØLGESKADER GÆLDER DOG ALENE I DEN UDSTRÆKNING, UFRAVIGELIGE LOVBESTEMMELSER IKKE FORHINDRER BEGRÆNSNING. Apples samlede erstatningspligt over for licenstager for enhver skade, ethvert tab eller foranstaltninger kan maksimalt udgøre det beløb, der overstiger $50,00. Ovenstående begrænsning af Apples ansvar gælder alene i den udstrækning, ufravigelige lovbestemmelser ikke er til hinder herfor.

7. 	Eksportkontrol    Licenstager må kun bruge og eksportere eller reeksportere iPod-software og iPod-softwareopdateringer i overensstemmelse med gældende amerikansk lov og med gældende lov i det land, hvor iPod-software og iPod-softwareopdateringer blev købt. I særdeleshed – men ikke begrænset til – må iPod-software og iPod-softwareopdateringer ikke eksporteres eller reeksporteres (a) til lande, som er underlagt handelsboykot fra USA, eller (b) til personer opført på det amerikanske finansministeriums liste over "Specially Designated Nationals" eller på det amerikanske handelsministeriums "Denied Person's List or Entity List". Ved at bruge iPod-software og iPod-softwareopdateringer garanterer licenstager ikke at være bosiddende i et af ovennævnte lande eller være opført på nogen af ovennævnte lister. Licenstager erklærer sig desuden indforstået med ikke at ville bruge iPod-software og iPod-softwareopdateringer til forbudte formål i henhold til gældende amerikansk lov, inklusive – men ikke begrænset til – udvikling, design og fremstilling af kernevåben, kemiske våben og biologiske våben.

8. 	Amerikanske offentlige myndigheder som slutbrugere    iPod-software og iPod-softwareopdateringer og tilhørende dokumentation er defineret som "Commercial Items" i henhold til 48 C.F.R. §2.101 og som bestående af "Commercial Computer Software" og "Commercial Computer Software Documentation" i henhold til 48 C.F.R. §12.212 eller 48 C.F.R. §227.7202. I henhold til 48 C.F.R. §12.212 og 48 C.F.R. §227.7202-1 til 227.7202-4gives amerikanske offentlige myndigheder som slutbrugere licens til "Commercial Computer Software" og "Commercial Computer Software Documentation" (i) kun som "Commercial Items" (ii) og kun med de rettigheder, som andre slutbrugere har i henhold til denne licensaftale. Alle rettigheder til upubliceret materiale forbeholdes i henhold til den amerikanske lov om ophavsret.

9. 	Gældende lovgivning og tilsidesættelse af betemmelser    Denne licensaftale er underlagt lovgivning for staten Californien i USA, og licensaftalen gælder som andre aftaler indgået i Californien mellem borgere i Californien. Licensaftalen er ikke underlagt FN-konventionen vedr. aftaler om internationale løsørekøb. Hvis licenstager er privat forbruger med bopæl i Storbritannien, er nærværende licensaftale underlagt gældende lokal lov. Hvis en retsinstans skulle finde, at en paragraf eller en del af en paragraf i denne licensaftale er i modstrid med gældende ret, skal resten af denne licensaftale stadig gælde i fuldt omfang. 

10. 	Begunstiget trediepart     Firmaet PortalPlayer, Inc., som er regsitreret i Californien på adressen 3255 Santa Clara Boulevard, Building 1, Santa Clara, California 95054, USA, er begunstiget trediepart til denne licensaftale i den udstrækning, som iPod indeholder software fra PortalPlayer. Licensaftalens bestemmelser om denne software kan håndhæves af PortalPlayer og Apple. 

11. 	Komplet licensaftale     Licenstager erklærer sig indforstået med, at nærværende licensaftale udgør den eneste aftale mellem parterne om brugen af iPod-software og iPod-softwareopdateringer, uafhængig af eventuelle tidligere eller nuværende aftaler eller udtalelser. Ingen tilføjelser eller ændringer til denne licensaftale vil være bindende, medmindre de er udfærdiget skriftligt og underskrevet af Apple. Alle oversættelser af denne licens foretages pga. lokale lovkrav, og i tilfælde af uoverensstemmelse mellem den engelske version af licensaftalen og den oversatte version er den engelske version altid den gældende.

12. 	Brug af MPEG-4     I den udstrækning iPod-software og iPod-softwareopdateringer indeholder funktioner til kodning og afkodning af MPEG-4-video, gives iPod-software og iPod-softwareopdateringer i licens i henhold til MPEG-4 Visual Patent Portfolio License til en forbrugers personlige og ikke kommercielle brug til (i) kodning af video i overensstemmelse med MPEG-4 Visual Standard (“MPEG-4 Video”) og/eller (ii) afkodning af MPEG-4-video kodet af en forbruger som en personlig og ikke kommerciel handling og/eller modtaget fra en videoproducent, der har fået licens af MPEG LA til at levere MPEG-4-video. Der er ikke givet nogen licens, hverken direkte eller indirekte, til nogen anden brug. Der kan indhentes flere oplysninger, inklusive oplysninger om reklame-, intern og kommerciel brug og licens hertil, fra MPEG LA, LLC. Se http: //www.mpegla.com. 

13. Bemærkning om H.264/AVC     Hvis iPod-software og iPod-softwareopdateringer indeholder funktioner til AVC-kodning og/eller -afkodning, kræver kommerciel brug af H.264/AVC yderligere licens og følgende betingelser gælder: AVC-FUNKTIONERNE I iPOD-SOFTWARE OG iPOD-SOFTWAREOPDATERINGER ER KUN LICENSERET HERUNDER TIL PERSONLIG OG IKKE KOMMERCIEL BRUG TIL AT (i) KODE VIDEO I OVERENSSTEMMELSE MED AVC-STANDARDEN ("AVC-VIDEO") OG/ELLER (ii) AFKODE AVC-VIDEO, DER ER KODET AF EN BRUGER SOM ET LED I PERSONLIGE OG IKKE KOMMERCIELLE AKTIVITETER, OG/ELLER AVC-VIDEO, SOM ER LEVERET AF EN VIDEOUDBYDER MED LICENS TIL AT LEVERE AVC-VIDEO. OPLYSNINGER OM ANDEN BRUG OG LICENSER KAN INDHENTES FRA MPEG LA L.L.C. SE HTTP://WWW.MPEGLA.COM.

14. AMR     Adaptive Multi-Rate ("AMR")-funktionerne til kodning og afkodning i iPod-software og iPod-softwareopdateringer må ikke benyttes i forbindelse med mobiltelefonopkald eller i forbindelse med andre telefoniprodukter, der er baseret på QuickTime-arkitekturen til Windows-platformen. AMR-funktionerne til kodning og afkodning i iPod-software og iPod-softwareopdateringer må heller ikke benyttes i en infrastruktur til cellulær kommunikation, inklusive baser, kontrolenheder til baser/radionetværk, switch-centre og gateways til og fra det offentlige telefonnet.
										
EA0856
12/03/12